कच्चा बुटना लाना ते छोले पतासे बंडने। उसदै बाद सांत पकानै आस्तै बक्खरे चुल्हे पत्थे दे हुन्दे न। बुटना-लाने शा पैह्‌लैं हवन हुन्दा ऐ फी जागतै दै सिर बी तेल सिंजया जन्दा ऐ—तेल पाया जन्दा ऐ। फी बुटना लाइऐ शनान कराना ते नमें टल्ले लोआने, पराने नाइऐ गी देई दित्ते जल्दे न। सारी बरादरी रलिऐ जागते गी सेह्‌रा लोआंदी ऐ, भाबियां सलाई पांदियां, भैन बिग फड़िऐ उसी दाल चारदियां, बुआ पतासे बंडदी ते मां, ताई, चाची दुद्ध पलैंदियां न। पजेकी परतोनै-र म्बूरतै-र लुहा घर जन्दे न। डोली जिसलै घर औंदी ऐ तां पैह्‌लैं कुक्कड़ बारदे फी डोली दा परदा पुट्टदे न। फी लाड़ी गी अन्द आनियै ओदा मिह् दिखदे न, पानी बारदे न। देह्‌रे अग्गैं म्था टेकिऐ लाड़ी गी पीढैं-र गै सारे लाड़ी गी मसाह्नी बी दिन्दे न। देर गोदी च बौह्‌न्दा ते अड़ी करीऐ,किश लेइऐ उठदा ऐ। रकैंदैं आसतै अम्ब-दड़ूनी दियां परकरमां करदे न। उस्लै दिन मित्री बीकरानी ते सेहरा बी बरधाना हुन्दा। सस्सड़ रुट्ट बंडना, अपने घरै दे टल्ले लाड़ी गी लोआने, कलीरे खो’ल्ली ओड़ने ते फी जाइऐ लाड़ी दी जात नाला कराना। फी ग्यो-कुन्नी (घ्यो रक्खने आली कुन्नी) च लाड़ीऐ दा हत्थ पोआना। नकदी दियां मुट्ठीं भरानियां (उस कुन्नी च रपे ते भन्नकट पाई दी हुन्दी ऐ।